**POLITICKÝ CIEĽ 5 – Európa bližšie k občanom vďaka podpore udržateľného a integrovaného rozvoja všetkých typov území a miestnych iniciatív**

 **Stratégia programu**

|  |
| --- |
| Hlavné výzvy tohto cieľa politiky súdržnosti vo všeobecnosti zahŕňajú posilnenie a vybudovanie analyticko-strategických a administratívnych kapacít v územnej samospráve; aktívnejšie zapojenie občanov do verejných politík a podpora otvoreného vládnutia samospráv; vytváranie podmienok pre rozvoj občianskej spoločnosti a pre rozvoj silných, funkčných, udržateľných komunít, ktoré sa aktívne podieľajú na rozvoji regiónov; bezpečné fyzické prostredie; zdravý životný štýl obyvateľov územia kultúrne dedičstvo, komunitný rozvoj a udržateľný cestovný ruch s ohľadom na kultúrny a prírodný potenciál regiónov s prínosmi pre miestnu ekonomiku.V regionálnom a miestnom rozvoji boli identifikované nasledovné výzvy: • potreba posilnenia integrovaného prístupu k sociálnemu, hospodárskemu a environmentálnemu rozvoju na regionálnej a miestnej úrovni prostredníctvom integrovaných územných investícií, ktoré v sebe integrujú možnosti všetkých politických cieľov, • nedostatok administratívnych kapacít na aplikovanie integrovaného riadenia rozvoja z úrovne samospráv vrátane strategického plánovania, rozhodovania založeného na dátach, otvoreného vládnutia a vytvárania medzisektorových partnerstiev, • prehlbujúca sa polarizácia spoločnosti, nárast populizmu, extrémizmu a radikalizácie, nedôvera v inštitúcie demokratického štátu, nízkej miery stotožnenia sa občanov s EÚ a nízka účinnosť verejných inštitúcií a verejnej správy v danej oblasti, • potreba zvýšenia bezpečnosti v súlade so stratégiou prevencie kriminality a relevantnými cieľmi týkajúcimi sa bezpečnosti, ako aj súvisiacich verejných služieb vychádzajúcich zo strategických častí plánov hospodárskeho a sociálneho rozvoja na regionálnej a lokálnej úrovni, • potreba posilnenia komunitného rozvoja, rozvoja medziľudských vzťahov, znižovanie sociálneho vylúčenia prostredníctvom nového využitia mestských a vidieckych objektov v prospech komunít a aktívneho trávenia voľného času,• nedostatok kvalitnej infraštruktúry pre pohybové a športové aktivity občanov, • potreba zabezpečiť udržateľný turizmus prostredníctvom zlepšenia atraktivity lokalít, ich prístupnosti a kvalitnejšieho poskytovania informácií pre návštevníkov, • využitie potenciálu kultúrnych pamiatok, ktoré sú v ohrozenom a dezolátnom stave,• nevyužitá príležitosť kultúrneho dedičstva, kultúrnej infraštruktúry a kreatívneho priemyslu s cieľom posilniť ich turistický a edukatívny potenciál a potenciál komunitného rozvoja,• potreba zabezpečiť projekt EHMK 2026 v súlade s európskymi štandardmi. Hlavným nástrojom pri riešení identifikovaných výziev budú integrované územné investície realizované prostredníctvom integrovaných územných stratégií. Pre kvalitný výkon verejných politík potrebujeme budovať analyticko-strategické kapacity miestnych a regionálnych orgánov, ako aj podporovať kapacity samospráv pre otvorené vládnutie. Kvalitné analytické výstupy sú základom strategického plánovania a prípravy strategických dokumentov v kompetencii samosprávy; ich absencia môže mať nepriaznivý dopad na úspešnosť integrovaných územných stratégií, ktoré predstavujú základ realizácie programového obdobia 2021 – 2027 na danom území. Je preto potrebné zamerať sa na efektivitu procesov hodnotenia s cieľom pripraviť vstupy do reformných politík, hodnotiť dopady politík a legislatívy, resp. zabezpečovať projektové riadenie reformných procesov. Hlavnými cieľovými skupinami budú zamestnanci samosprávy v útvaroch pripravujúcich analytické a strategické dokumenty (napr. útvary mestského, resp. regionálneho rozvoja); z podpory tejto priority bude profitovať aj vedenie miest a regiónov, ako aj poslanci mestských a regionálnych zastupiteľstiev. Výstupy útvarov mestského alebo regionálneho rozvoja sú základom pre tvorbu politík s dopadom na každodenný život občanov. V procese dlhodobého budovania a posilňovania analyticko-strategických kapacít hrá kľúčovú úlohu dlhodobé, resp. celoživotné vzdelávanie pracovníkov na všetkých úrovniach verejnej správy, počas ktorého získajú potrebné zručnosti, a taktiež ich adekvátne ohodnotenie. V súlade s identifikovanými potrebami a riešeniami by mala regionálna a miestna samospráva zapojiť do životného cyklu verejných politík vhodnými spôsobmi aj občiansku spoločnosť a jej zástupcov (vrátane marginalizovaných skupín), ako aj socioekonomických partnerov. Prehlbujúcu sa polarizáciu spoločnosti, nedostatočne rozvinuté komunity a medziľudské vzťahy je potrebné riešiť pomocou investícií do rozvoja občianskej spoločnosti v kontexte budovania odolnejšej demokracie. Hlavnými nástrojmi riešenia bude predovšetkým osveta, vzdelávanie a budovanie kapacít k participácii a aktívnemu občianstvu, podpora aktivizmu, občianskych iniciatív, komunitného organizovania, dobrovoľníctva, podpora medzisektorových partnerstiev a sieťovania, zameraných na kvalitnejšiu spoluprácu, komunikáciu a participáciu. Pri zvyšovaní odolnosti demokracie budú osobitnú úlohu zohrávať nástroje boja proti nenávistnému diskurzu a dezinformáciám (ako je protirómsky rasizmus), ako napr. zvyšovanie zručností v oblasti konštruktívneho dialógu a v predchádzaní konfliktov, prevencia radikalizácie a zvýšenie pripravenosti verejnej správy reagovať na radikalizáciu spoločnosti, vrátane identifikácie regionálnych a miestnych deradikalizačných opatrení. Úlohou občianskej spoločnosti je aj rozvoj a podpora programov na zvyšovanie mediálnej gramotnosti a kritického myslenia občanov ako aj zamestnancov verejnej správy a podpora osvetových a mobilizačných kampaní zameraných na depolarizáciu, búranie predsudkov, budovanie medziľudských vzťahov a komunít.Politický cieľ 5 bude reagovať aj na ďalšiu výzvu v oblasti bezpečnosti, a to je ochrana zdravia, života a majetku občanov, prevencia kriminality, poskytovanie služieb a pomoci pre obete trestných činov, resp. zvýšenie povedomia a informovanosti občanov, a to najmä v zaostávajúcich regiónoch. Uvedené ciele možno dosiahnuť vybudovaním príslušnej infraštruktúry (napr. kamerové systémy) a uplatňovaním preventívnych opatrení, ktoré sa zameriavajú na zvyšovanie bezpečnosti obyvateľov a návštevníkov miest a obcí, a podporou strategických činností a analýz na regionálnej úrovni, ktorých cieľom je zhodnotiť účinky realizovaných opatrení. Nevyhnutné bude taktiež zlepšiť preventívnu informovanosť rizikových skupín obyvateľstva a vypracovať analýzy bezpečnostnej situácie, zabezpečiť pravidelné monitorovanie a vzdelávať odborných zamestnancov v oblasti prevencie kriminality. Zvyšovanie bezpečnosti občanov predstavuje jeden zo základných predpokladov rozvoja spoločnosti, kvality života obyvateľov v mestách a obciach, podnikateľského prostredia a rozvoja cestovného ruchu. V oblasti regionálnej infraštruktúry pre pohybové aktivity a šport pre všetkých je cieľom zlepšenie zdravia občanov a zvýšiť záujem o pravidelné športovanie obyvateľstva. Aktuálny nedostatok a slabé vybavenie športových zariadení a chýbajúce podmienky na realizáciu športovej činnosti pre seniorov a občanov so zdravotným postihnutím sú dôsledkom prioritizácie v minulosti. Slovensko do regionálnej športovej infraštruktúry neinvestovalo desaťročia a množstvo športovísk zaniklo. Cieľom tohto opatrenia je budovanie a rekonštrukcia nenáročných športových a telovýchovných objektov, najmä viacúčelových športových areálov a športovísk, ktoré sú mimo ich využitia miestnymi športovými organizáciami a športovcami k dispozícii aj verejnosti pre ich pohybové a športové aktivity. Cieľom je podpora medzigeneračného stretávania sa a trávenia voľného času komunít žijúcich v blízkosti športovísk, vrátane seniorov, či zdravotne postihnutých občanov. Vedľajším efektu bude tvorba lokálnych pracovných miest najmä v sektore služieb. Budovanie regionálnej športovej infraštruktúry bude úzko prepojené s výstavbou školskej športovej infraštruktúry v Politickom cieli 4 a bude v maximálnej miere zohľadňovať štandardy debarierizácie, energetickej efektívnosti a trvalej udržateľnosti. Európska iniciatíva Catching up regions prostredníctvom špecifických aktivít prispeje k rozvoju turistickej infraštruktúry a udržateľného cestovného ruchu aj v dobiehajúcich regiónoch. Podpora kultúrneho dedičstva, komunitného rozvoja a udržateľného cestovného ruchu bude orientovaná na revitalizáciu, odbornú infraštruktúru, vybavenie a rozvoj destinačného manažmentu regiónov. Cieľom je využiť ich endogénny potenciál. Aktíva, ktoré v území existujú, je potrebné zveľaďovať a zároveň je to dôležitý prvok pri rozvoji lokálnych ekonomík a posilňovaní konkurencieschopnosti regiónov. Súčasťou podpory by mala byť koordinácia existujúcich aktivít v území, efektívnejšie využitie existujúcich príležitostí a udržanie konkurenčnej výhody danej destinácie. To zahŕňa rekonštrukciu národných kultúrnych pamiatok, efektívnejšie a intenzívnejšie využívanie kultúrnych pamiatok, historických a prírodných lokalít, pamiatkových objektov a nevyužívaných objektov. Dôraz bude kladený na popularizáciu tradícií a histórie, umenia a kultúry s cieľom posilniť ich edukatívny potenciál, atraktivitu regiónov a zlepšiť podmienky pre kultúru, umenie a komunitné aktivity. Cieľom je širšie sprístupňovanie kultúrneho dedičstva verejnosti a kreatívnemu priemyslu, rozvoj miestnej a regionálnej kultúry, kultúry národnostných menšín ako aj komunitný rozvoj v území.Cieľom aktivít je ochrániť a rozvíjať potenciál kultúrnych, prírodných a iných aktív regiónov a využiť ho na vyvážený rozvoj územia s pozitívnymi dopadmi na miestnu, či regionálnu zamestnanosť a miestne podnikateľské prostredie. Podporené aktivity v oblasti turizmu a komunitného rozvoja by mali okrem uvedeného viesť aj k lepšej dostupnosti a obslužnosti regionálnych turisticky zaujímavých destinácií – kultúrnych a prírodných aktív, ako aj k lepšej marketingovej prezentácii a propagácii prírodne, kultúrne a historicky zaujímavých lokalít.**Tabuľka 1** |

|  |  |  |
| --- | --- | --- |
| **Cieľ politiky**  |  **Špecifický cieľ** | **Odôvodnenie (zhrnutie)** |
| Európa bližšie k občanom vďaka podpore udržateľného a integrovaného rozvoja všetkých typov území a miestnych iniciatív (CP5) |  Podpora integrovaného a inkluzívneho sociálneho, hospodárskeho a environmentálneho rozvoja, kultúry, prírodného dedičstva, udržateľného cestovného ruchu bezpečnosti v mestských oblastiach | V rámci tohto špecifického cieľa budú podporované všetky aktivity v zmysle navrhnutej stratégie, ktoré budú cielené do mestských oblastí. Územia mestských oblastí budú zhodné s územiami udržateľného mestského rozvoja (UMR). V programovom období 2021-2027 budú v SR zo zdrojov EÚ - špecificky pre podporu území UMR z EFRR - podporené územia, ktoré budú mať vypracovanú integrovanú územnú stratégiu pre dané územie UMR v súlade s metodikou. Územia UMR sú koordinovanou, ale autonómnou súčasťou nástroja IÚS a IÚI samosprávnych krajov v kontexte PD SR a OP Slovensko. Jedná sa o nasledujúce územia UMR (zoznam sa môže počas vyjednávaní OP Slovensko mierne zmeniť: UMR Bratislava, UMR Košice, UMR Prešov, UMR Nitra, UMR Žilina, UMR Martin, UMR Trenčín, UMR Banská Bystrica, UMR Zvolen, UMR Trnava, UMR Ružomberok – Liptovský Mikuláš, UMR Michalovce, UMR Poprad – Svit – Kežmarok-Vysoké Tatry, UMR Humenné, UMR Lučenec, UMR Rimavská Sobota, UMR Prievidza – Nováky.Aktivity budú pôsobiť komplementárne k špecifickým cieľom ostatných cieľov politiky a to aj s ohľadom na integrovaný a komplexný prístup nástroja ITI. |
|  | Podpora integrovaného a inkluzívneho sociálneho, hospodárskeho a environmentálneho rozvoja, kultúry, prírodného dedičstva, udržateľného cestovného ruchu bezpečnosti v iných ako mestských oblastiach  | V rámci tohto špecifického cieľa budú podporované všetky aktivity v zmysle navrhnutej stratégie, ktoré budú cielené do iných ako mestských oblastí zhodných s územiami udržateľného mestského rozvoja (UMR) v zmysle špecifického cieľa 5.i).Aktivity budú pôsobiť komplementárne k špecifickým cieľom ostatných cieľov politiky a to aj s ohľadom na integrovaný a komplexný prístup nástroja ITI. |

**Špecifický cieľ 5.1: Podpora integrovaného a inkluzívneho sociálneho, hospodárskeho a environmentálneho rozvoja, kultúry, prírodného dedičstva, udržateľného cestovného ruchu bezpečnosti v mestských oblastiach**

**Špecifický cieľ 5.2: Podpora integrovaného a inkluzívneho sociálneho, hospodárskeho a environmentálneho rozvoja, kultúry, prírodného dedičstva, udržateľného cestovného ruchu bezpečnosti v iných ako mestských oblastiach**

**PRIORITA - MODERNÉ REGIÓNY**

**5.1.1/5.2.1 Investície do rozvoja administratívnych a analyticko-strategických kapacít miestnych a regionálnych orgánov vychádzajúc zo skúsenosti s podporou analytických kapacít na úrovni ústredných orgánov štátnej správy.**

Opatrenie prispeje k napĺňaniu cieľa prostredníctvom zvýšenia počtu, rozvoja schopností a zlepšenia technického vybavenia personálnych kapacít územných samospráv so zameraním na:

* analyticko-strategické činnosti územnej samosprávy, tvorbu, implementáciu, hodnotenie a monitorovanie plánovacích dokumentov vrátane IÚS; budovanie a udržanie kapacít regiónov určených na implementáciu Iniciatívy Catching up Regions;
* celoživotné vzdelávanie pracovníkov na všetkých úrovniach verejnej správy potrebnými zručnosťami  a ich adekvátne ohodnotenie;
* tvorba politík na základe dát a hodnotenia dopadov miestnych a regionálnych politík, resp. hodnotenia kvality poskytovania a dostupnosti verejných služieb, implementáciu prístupov k tvorbe politík na základe princípov otvoreného vládnutia na miestnej a regionálnej úrovni;
* zriadenie centier zdieľaných služieb v pilotných okresoch a tie budú po pilotnej fáze financované z úspor, ktoré z tejto investície vyplynú.

Realizácia podpory bude centrálne koordinovaná tak, aby budovanie strategicko-analytických kapacít v subjektoch regionálnej a územnej samosprávy prebiehalo plne v súlade s platným právnym a kompetenčným rámcom za využitia know-how z budovania príslušných útvarov na úrovni štátu.

**5.1.2/5.2.2 Investície zvyšujúce kvalitu verejných politík a odolnosť demokracie prostredníctvom projektov spolupráce občianskej spoločnosti a samosprávy.**

Opatrenie prispeje k napĺňaniu cieľa prostredníctvom**:**

* vytvárania podmienok pre rozvoj silných, funkčných, udržateľných komunít, ktoré sa aktívne podieľajú na rozvoji regiónov; podpora aktívneho občianstva, mládežníckych organizácií, iniciatív na podporu MRK a komunitného organizovania;
* rozvoja spolupráce, podpory participácie a medzisektorových partnerstiev pri tvorbe, implementácii a hodnotení verejných politík, pri strategickom plánovaní a pri príprave a realizácii projektov na regionálnej a miestnej úrovni;
* zvyšovania schopnosti regionálnej a miestnej samosprávy predchádzať ďalšej polarizácii a nárastu extrémizmu a reagovať na prejavujúce sa nebezpečné sociálno-patologické javy.

**5.1.3/5.2.3 Investície do bezpečného fyzického prostredia obcí, miest a regiónov**

Opatrenie prispeje k napĺňaniu cieľa prostredníctvom budovania infraštruktúry a realizovania opatrení na predchádzanie problémových javov a napätiu v komunitách obcí a regiónov so zameraním na:

* prevenciu kriminality (inštalácia nových svetelných bodov verejného osvetlenia, príp. ich rekonštrukcia v rizikových lokalitách, posilnenie pomáhajúcich profesií, adresná podpora aktivít zameraných na primárnu prevenciu, osveta a scitlivovanie bezpečnostných zložiek, ...);
* zabezpečenie promptného prístupu k poradenstvu a pomoci pre obete trestných činov;
* aktivity na podporu MRK;
* terénnu a dobrovoľnícku prácu s rizikovými zložkami populácie;
* analyticko-strategické činnosti, tvorba, implementácia, hodnotenie a monitorovanie strategických dokumentov v oblasti bezpečnosti a predchádzania vzniku, prehlbovania sociálno-patologických javov.

**5.1.4/5.2.4 Investície do regionálnej a miestnej infraštruktúry pre pohybové aktivity, cykloturistiku.**

Opatrenie prispeje k napĺňaniu cieľa prostredníctvom budovania infraštruktúry na podporu zdravého životného štýlu a aktívneho trávenia voľného času so zameraním na:

* rekonštrukciu a výstavbu ihrísk, viacúčelových športových areálov a nenáročných športových a telovýchovných objektov;
* rekonštrukciu a výstavbu športovej infraštruktúry slúžiacej pre širokú verejnosť a voľno-časové aktivity detí a mládeže;
* rekonštrukcia a tvorba športovo oddychových zón v obciach a mestách;
* revitalizácia regionálnej športovej infraštruktúry s cieľom aktívneho komunitného trávenia voľného času vrátane tvorby architektonických štúdií;
* propagáciu zdravého životného štýlu obyvateľov;
* monitorovanie využitia regionálnej infraštruktúry, zvlášť zo strany detí a mládeže, seniorov, športových organizácii a zdravotne postihnutých občanov vrátane hodnotenia previazanosti pohybových aktivít so znížením nákladov na zdravotnú starostlivosť, znížením kriminality, zvýšením pracovného nasadenia a zlepšením študijných výsledkov detí a mládeže;
* prepojenie regionálnych aktív cestovného ruchu na existujúce alebo pripravované cyklistické trate a výstavbu doplnkovej infraštruktúry pre potreby cyklistickej turistiky (oddychové miesta, cyklistické stojany, značenie, nabíjacie stanice a pod.) v turisticky významných lokalitách;
* podporu aktivít vychádzajúcich z Iniciatívy Catching-up Regions, ktoré sú zamerané na rozvoj turistickej infraštruktúry (napr. výstavba cyklistickej infraštruktúry v Poloninách s prepojením na turistickú komunikáciu Porta Rusica, ktorá́ spája Slovensko a Poľsko).

**5.1.5/5.2. Investície do kultúrneho dedičstva, miestnej a regionálnej kultúry, manažmentu, služieb a infraštruktúry podporujúcich komunitný rozvoj a udržateľný cestovný ruch**

Opatrenie prispeje k napĺňaniu cieľa prostredníctvom zvyšovania kvality života v regiónoch a podpory zachovania, ochrany a rozvoja potenciálu kultúrnych, prírodných a iných aktív regiónov so zameraním na:

* zlepšenie kvality a dostupnosti informácií pre návštevníkov v kultúrnom a prírodnom turizme a jeho propagácia, najmä prostredníctvom podpory inovatívnych riešení;
* obnovu národných kultúrnych pamiatok, kultúrnych pamiatok, pamiatkových objektov, existujúcich kultúrnych inštitúcií a zariadení, expozícií a zbierok, ostatnej kultúrnej infraštruktúry, vrátane sakrálnych objektov;
* zvýšenie interaktivity a digitalizácia expozícií kultúrnych a prírodných aktív cestovného ruchu (prezentácia pomocou technologických prvkov);
* rozvoj kultúry mestských a vidieckych oblastí cez moderné typy múzeí – múzeá v prírode, in situ múzeá, tematické múzea (napr. múzeum obetí komunizmu);
* rekonštrukciu, budovanie a rozvoj lokalít pre stretávanie a rozvoj lokálnych komunít, vrátane MRK (komunitné kultúrne body a rezidenčné centrá, divadlá, koncertné sály, knižnice, kultúrne domy, hudobné kluby, amfiteátre, festivaly a jarmoky,...);
* obnovu a budovanie infraštruktúry v okolí národných kultúrnych pamiatok, kultúrnych pamiatok a ostatnej kultúrnej infraštruktúry, prírodných lokalít, kúpeľníctva a trávenia voľného času (napr. parkoviská, technické zázemie, hygienické zariadenia, napojenie na cyklochodníky, informačné a navigačné tabule, stojany a priestory pre úschovu bicyklov);
* technickú infraštruktúru kultúrnych zariadení v zriaďovanej a nezriaďovanej kultúre za účelom modernizácie (napr. svetelná a zvuková technika, vzduchotechnika, digitalizácia, modernizácia interiérov, modernizácia a digitalizácia výstavných a expozičných priestorov);
* podporu aktivít vychádzajúcich z Iniciatívy Catching-up Regions, ktoré sú zamerané na rozvoj udržateľného cestovného ruchu.

**5.1.6. Európske hlavné mesto kultúry**

Cieľom je, aby obyvatelia a turisti vo väčšej miere využívali národné kultúrne pamiatky, vrátane kultúrnych a prírodných pamiatok zaradených v Zozname svetového dedičstva UNESCO pre kultúrne a voľnočasové aktivity. Osobitná alokácia bude určená konkrétnemu mestu, ktoré bude hosťovať akcie Európske hlavné mesto kultúry 2026. Projekt EHMK predpokladá vplyv na všetky typy podnikov v regióne vzhľadom na predpokladané stavebné investície a nárast dopytu po službách návštevníkov podujatia.

Vo všetkých opatreniach bude oprávnenou aj príprava projektovej dokumentácie.

**Cieľové skupiny**: zamestnanci a predstavitelia samospráv, obyvatelia a zástupcovia občianskej spoločnosti, miestni podnikatelia, a návštevníci regiónov.

**Prijímatelia podpory**: subjekty verejnej správy (subjekty štátnej správy, subjekty územnej samosprávy a subjekty záujmovej samosprávy) a nimi zriaďované subjekty, cirkevné organizácie, súkromný sektor, mimovládne neziskové organizácie.

**Indication of the specific territories targeted, including the planned use of territorial tools - point (d)(v) of Article 22(3) CPR**

V špecifickom cieli 1 aj v špecifickom cieli 2 sa budú využívať integrované územné investície a pre aktivity spadajúce pod európsku inciatívu Catching-up Regions bude podpora smerovaná na územie zapojených regiónov.